हिसार(संजय अरोड़ा): प्रदेश में आगामी चुनावों की सियासी सुगबुगाहट बड़ी तेजी से होने लगी है। राजनीतिक पार्टियों की ओर से जहां रैलियों व सभाओं और पार्टी वर्करों की मीटिंग का सिलसिला जारी है तो वहीं इन रैलियों के मंचों पर एक दल से दूसरे दल में आने-जाने का भी सियासी मिलाप बड़ी रफ्तार पकड़े हुए है। इन दिनों नए बन रहे सियासी रिश्तों की कड़ी में कांग्रेस के एक बड़े नेता ने भी अपनी इस पार्टी से किनारा कर भाजपा का दामन थामने का संकेत दे दिया है।